سيرجى ڤيكتوروڤيتش لاڤروڤ (بالروسى: Серге́й Ви́кторович Лавро́в) سياسى من روسيا و وزير الخارجيه الحالى لروسيا. اتولد سيرجى لاڤروڤ يوم 21 مارس 1950 فى موسكو, ابوه من اصول ارمنيه من تبليسى و امه روسيه من جورجيا و كانت بتشتغل موظفه فى وزاره التجاره الخارجيه السوفيتيه. درس فى قسم اللغات الشرقيه فى معهد موسكو الحكومى للعلاقات الدوليه و فيه درس اللغات الانجليزيه و الفرنسيه و السنهاليه (لغه اهالى سريلانكا) و اتخرج سنه 1972. و بدا يترقى فى السلم الدبلوماسى بعد تعيينه ملحق دبلوماسى فى السفاره السوڤيتية فى سريلانكا. رجع سنه 1976 لموسكو و اشتغل فى إداره العلاقات الدوليه فى وزاره الخارجيه السوڤيتيه. تم إيفاده للولايات المتحده و اشتغل فى البعثه الدبلوماسيه للاتحاد السوڤيتى فى هيئه الامم المتحده و اتولى مناصب السكرتير الأول و المستشار و كبير المستشارين. و مابين 1988 – 1994 اترقى فى السلم الدبلوماسى فى اجهزه وزاره الخارجيه السوڤيتيه و الروسيه, سنه 1994 عينو الرئيس الروسى بوريس يلتسين مندوب دائم لروسيا الاتحاديه فى هيئه الامم المتحده. فى 9 مارس 2004 عينو فلاديمير بوتين وزير خارجيه لروسيا خلف لايجور ايڤانوڤ. في 21 مايو عام 2012 اتعاد تعيينه فى منصب وزير الخارجيه بحكومه دميترى مدڤيديڤ.